**Portal GOV.SI**

[www.gov.si](http://www.gov.si)

Številka: 1003-18/2024/1

Datum: 27. 3. 2024

|  |  |
| --- | --- |
| **Zadeva:** | **INTERNI NATEČAJ** |

Na podlagi 57. člena Zakona o javnih uslužbencih (Uradni list RS, št. 63/07–UPB3, 65/08, 69/08-ZTFI-A, 69/08-ZZavar-E in 40/12-ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) Urad RS za preprečevanje pranja denarja objavlja interni natečaj za strokovno tehnično delovno mesto:

**TAJNICA DIREKTORJA V-I v Sektorju za splošne zadeve in IT podporo (št. DM 7005).**

Javni uslužbenci, ki se bodo prijavili na prosto delovno mesto, morajo imeti sklenjeno delovno razmerje za nedoločen čas v organu državne uprave ali drugem organu, ki je po sporazumu z Vlado RS vstopil v interni trg dela in izpolnjevati naslednje pogoje:

Pogoji za opravljanje dela:

* srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba
* 1 leto delovnih izkušenj

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Kandidat mora imeti dovoljenje za dostop do tajnih podatkov stopnje »TAJNO« oziroma mora ob prijavi za prosto delovno mesto podati soglasje k izvedbi varnostnega preverjanja za izdajo dovoljenja za dostop do tajnih podatkov stopnje »TAJNO«.

Kandidat mora k prijavi z življenjepisom priložiti naslednje izjave:

* pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
* pisno izjavo kandidata o vseh dosedanjih zaposlitvah, v kateri kandidat navede datum (dan, mesec in leto) sklenitve in datum (dan, mesec in leto) prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu;
* pisno izjavo kandidata o zahtevani stopnji izobrazbe na delovnih mestih na katerih je opravljal delo pri posameznem delodajalcu;
* pisno izjavo kandidata, da ima sklenjeno delovno razmerje za nedoločen čas v organih državne uprave oz. drugih organih, ki so po sporazumu z Vlado RS vstopili v interni trg dela,
* pisno izjavo, da ima dovoljenje za dostop do tajnih podatkov stopnje »TAJNO« oziroma da soglaša z izvedbo varnostnega preverjanja za izdajo dovoljenja za dostop do tajnih podatkov stopnje tajnosti »TAJNO« skladno z Zakonom o tajnih podatkih (Uradni list RS, št. Uradni list RS, št. 50/06 – uradno prečiščeno besedilo, 9/10, 60/11, 8/20 in 18/23 – ZDU-1O);
* soglasje kandidata, da za namen tega natečajnega postopka dovoljuje da kadrovska služba Ministrstva za finance pridobi podatke iz 1., 4. in 5. alineje iz uradnih evidenc. V primeru da kandidat z vpogledom iz uradnih evidenc ne soglaša bo moral sam predložiti ustrezna dokazila.

V skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se bodo v izbirnem postopku obravnavale le popolne in pravočasno prispele prijave.

Naloge, ki se opravljajo na tem delovnem mestu so:

* izvajanje zahtevnejših tajniških nalog
* vodenje zahtevnejših evidenc
* priprava in organiziranje sestankov
* vodenje in izvajanje organizacijsko tehničnih nalog za delavce urada
* opravljanje nalog na področju finančnega poslovanja urada
* druge naloge po nalogu direktorja in pomoč direktorju

Izbrani kandidat bo premeščen na delovno mesto za nedoločen čas, s polnim delovnim časom. Delo bo opravljal v uradnih prostorih Urada RS za preprečevanje pranja denarja, Cankarjeva cesta 5, Ljubljana. Začetni plačni razred delovnega mesta Tajnica direktorja V-I je 22. Osnovna bruto plača na podlagi plačne lestvice znaša 1.048,70 evra bruto.

Kandidat vloži prijavo v pisni **obliki na priloženem obrazcu (vloga za zaposlitev) v 8 dneh** po objavi, na naslov: Ministrstvo za finance, Kadrovska služba, p.p. 644, 1001 Ljubljana ali na elektronski naslov: [gp.mf@gov.si](mailto:gp.mf@gov.si), pri čemer veljavnost prijave ni pogojena z elektronskim podpisom. Prijave lahko pošljete tudi po pošti z označbo “za interni natečaj št. 1003-18/2024 Tajnica direktorja V-I na Uradu RS za preprečevanje pranja denarja, Sektor za splošne zadeve in IT podporo (št. DM: 7005).

Kandidate bomo o izboru pisno obvestili v osmih dneh po opravljeni izbiri. Obvestilo o končanem izbirnem postopku bo objavljeno na spletnem portalu [www.gov.si](http://www.gov.si).

Za dodatne informacije o izvedbi objave pokličite go. Špelo Tomić na številko (01) 369-6665 o delovnem področju razpisanega delovnega mesta pa g. Alberta Črnologarja na številko (01) 200-1754.

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

|  |  |  |
| --- | --- | --- |
|  |  | mag. Anika Vrabec Božič  direktorica |